Frank Coetzee - Die Wonder Van Keuse
Die waarheid van die lewe is dat ALLES uit teenoorgesteldes bestaan. God teenoor duiwel, lig teenoor donkerte, natuurlike teenoor geestelike, liefde teenoor haat en selfs die Bybel sowel as wetenskaplikes leer ons dieselfde.
Die heelal, son, aarde, mens en dier is natuurlik en sigbare dinge en behaag God nie want God is Geestelik, Lig en Liefde.
Feitlik alles van 'n atoom tot 'n virus of 'n ster of liefde bestaan uit teenoorgestelde dele en HOE en in watter mate dit teenoor mekaar staan, bepaal die krag of swakheid, nuttigheid of nutteloosheid en baie ander dinge daarvan.
'n Atoom op sigself is neutraal, uitgebalanseer deur 'n gelyke getal protrone en neutrone en kom in ALLE MATERIE (natuurlike dinge) voor maar as die balans versteur word dan ontplof dit as 'n vernietigende atoombom of energie gewende kragbron, 'n oorsaak en gevolg kern reaksie.
Net soos 'n eenvoudige atoom deur 'n KEUSE in 'n vernietigende atoombom of energie gewende kragbron omgeskep kan word, net so het God ons as mens die wonder van keuse gebied om ons eie werklikheid, ons eie realiteit en ons eie wereld te skep. Afsonderlik sowel as gesamentlik.
Nieteenstaande die almag van GOD wat in en oor alles is, want die geestelike is NIE gebonde aan die natuurlike nie, het hy ONS, die MENS, so lief dat hy ONS die keuse gegee het tussen God (geestelike) en die duiwel (natuurlike) en in watter mate en hoeveelheid ons dit balanseer. Hoe meer jy as die natuurlike JY, vleeslike mens dink en handel, hoe kleiner die geestelike in jou lewe en hoe meer jy die geestelike, liefde, vrede, blymoedigheid, die vrugte van die gees, IN JOU aanvaar en daaroor dink en handel, hoe groter die geestelike en dus ook God in jou lewe.
JY het 'n keuse om NOU te smile of te frons, Jy het NOU 'n keuse om bly te wees oor die reen of sonskyn. Jy het NOU 'n keuse om 'n vriendelike woord te deel of niks. Jy het NOU 'n keuse om gelukkig te voel of ongelukkig. Jy het NOU 'n keuse om vrede te maak met jou verlede of nie. Jy het NOU 'n keuse om net te sit of te werk of werk te soek. Jy het NOU die keuse om jou voet neer te sit of nie. Jy het NOU die keuse om gemors in JOU lewe te aanvaar of dit nie verder toe te laat nie. JY, JY niemand anders nie, nie eens GOD nie, is in beheer van JOU EIE LEWE.
As natuurlike mens is nie God of die lewe of enigiemand iets aan jou verskuldig nie. Elkeen van ons het sy/haar eie lewe, sy eie keuses en besluite om te maak en as natuurlike mens is ons 'n niks wat lewe en sterwe, soos die diere of plante of selfs magtige sonne wat was en ook nog sal sterwe. DIT, die natuurlike, is nutteloos en leeg en geen wonder dat die Bybel se "Die natuurlike en vleeslike behaag God nie, wel die geestelike".
Die geestelike mens is deel van God self want die Bybel se ons is sy woning, ons is sy tempel, die gebou van God is julle, maar dit is JY wat die keuse het wat jy glo, dink en doen.
Bestaan JOU lewe, JOU wereld uit hoofsaaklik die natuurlike dinge van seerkry, swaarkry, sukkel en ongelukkigheid of bestaan dit uit die geestelike dinge, die vrugte van die gees, vrede, blydskap, blymoedigheid, sagmoedigheid en liefde?
Selfs liefde bestaan uit teenoorgesteldes, aardse, natuurlike liefde vir iemand gebore uit aardse en natuurlike dinge, skoonheid, seksualiteit, geld, gewoonte en wat iemand vir JOU beteken en dit dus oor die EIE EK gaan, of geestelike liefde, gebore uit wat JY vir die ander persoon beteken en dit die natuurlike oorskry en oorskadu.
Op die ou end, is die werklike wonder dat ons elkeen, elke dag, elke uur, elke minuut oor die WONDER VAN KEUSE beskik om ons eie lewe te bou en te verbeter, dag na dag, uur na uur, minuut na minuut.